ద లోన్లీ ప్యాలెట్

ద లోన్లీ ప్యాలెట్ (ఆంగ్లం: The Lonely Palette)  చిత్రలేఖన చరిత్ర కు సంబంధించిన ఒక పాడ్కాస్ట్. బోస్టన్ లోని మ్యూజియం ఆఫ్ ఫైన్ ఆర్ట్స్ లో లెక్చరెస్ గా పని చేసే తమర్ ఆవిషై, ఈ పాడ్కాస్ట్ కు వ్యాఖ్యాత. 2016 లో మొదలైన ఈ పాడ్ కాస్ట్, రెండు వారాలకు ఒక ఎపిసోడ్ గా నిర్మించబడింది. ఈ పాడ్కాస్ట్ నేపథ్యంలో ఉన్న ధ్యేయం "ఒక సమయం లో ఒకే అంశంగా, సాధారణ ప్రజానీకం వద్దకే చిత్రలేఖన చరిత్ర పునరాగమనం!" 30-40 నిముషాల నిడివి గల ఈ పాడ్కాస్ట్ ఎపిసోడ్ లు చిత్రలేఖన కళాఖండాలను, అవి సృష్టించిన కళాకారులను, వారు జీవించిన/పనిచేసిన కాలమాన స్థితిగతులను సునిశితంగా పరిశీలిస్తాయి. ఈ పాడ్కాస్ట్, చిత్రలేఖన చరిత్ర ను ఆసక్తికరంగా మార్చటానికి, శ్రోతలకు చిత్రలేఖన చరిత్ర కు దగ్గర చేయటానికి ప్రయత్నిస్తుంది.  ఈ పాడ్ కాస్ట్ ను ఇదే పేరుతో ఉన్న వెబ్ సైట్ అయిన  పైనే కాకుండా, యాపిల్ పాడ్కాస్ట్స్, గూగుల్ పాడ్కాస్ట్స్, సౌండ్ క్లౌడ్ వంటి పాడ్ క్యాచర్ ల పై వినవచ్చును.

కళను నిర్వచించిన వ్యాఖ్యాత 
ఇప్పటికైనా, ఎప్పటికైనా, అనుక్షణం మారిపోతోన్న ప్రపంచం లో కళ యొక్క నిర్వచం మాత్రం ఎప్పటికీ మారలేదు. కళ అంటే ఒక సంబంధం. 9వ శతాబ్దమైనా, 12వ శతాబ్దమైనా, 1970 అయినా కళాకారులు వారి అనుభవాన్ని మొత్తం తమ చిత్రలేఖనాలలో రంగరించాలని చూశారు. వీటి ద్వారనే మనతో సంబంధం ఏర్పరచుకోవాలని చూశారు.  అని కళని నిర్వచిస్తుంది తమర్.

పాశ్చాత్య కళాభ్యాసం గురించి 
నేను కళ గురించి చేసిన అభ్యాసం కూడా ఐరోపా చుట్టూ తిరుగుతుంది. ఇతర ప్రాంతాలలో కళను గురించి తెలుసుకోవటానికి నేను నా శాయశక్తులా ప్రయత్నిస్తాను. ఇది నాకు చాల ముఖ్యం. నా పరిమితులను నేను విస్తరించుకొని నేను ఎవరి కథలను చెప్పాలో వెదికి నన్ను నేను సవాలు చేసుకోవాలి అని అనుకొంటున్నాను. నేను కళా చరిత్రను అభ్యసించాను కాబట్టి ఇది నేను చేయగలుగుతాను అనే నమ్మకం నాకు ఉంది.అంటుంది తమర్.

నిర్వహణ 
కళాఖండాలను వీక్షిస్తోన్న (అన్ని వయస్కుల) కళాభిమానుల గమనికలను ముఖాముఖి నమోదు చేసుకుంటుంది తమర్. అయితే కోవిడ్-19 వ్యాధి వలన మ్యూజియాలు మూతబడటంతో కళాఖండాల యొక్క ఫోటోలను తన స్నేహితులకు పంపి వారు గమనికలు నమోదు చేసేది. వారి గమనికలకు కొనసాగింపుగా తన వ్యాఖ్యానాన్ని పొడిగిస్తూ ఆ ఎపిసోడ్ ను ముందుకు తీసుకువెళుతుంది.

ఫ్రీడా కాహ్లో, రెంబ్రాండ్ట్, ఆన్సెల్ ఆడంస్, రెనె మాగ్రిట్టె, ఆండీ వార్హోల్, ఎడ్వార్డ్ హాపర్, కత్సుషికా హొకుసాయ్ వంటి వారిని తన ఎపిసోడ్స్ లో స్పృశించింది తమర్.

వ్యాఖ్యాత యొక్క అభిప్రాయాలు 
24వ ఎపిసోడ్ అయిన Meditation on Mark Rothko తనకు అన్నింటికన్న ఇష్టమైనదిగా చెబుతుంది తమర్. "ఈ ఎపిసోడ్ నాకు ఒక కొరకరాని కొయ్య. ఒక పట్టాన అర్థం కానిది. దీనిని అర్థం చేసుకొనే అనుమతి కంటే, చేసుకోలేక పోయే అనుమతే మనకు ఎక్కువగా ఉంది అని అనిపిస్తుంది. వీక్షకునికి భావోద్రేక కోణం లో ఏమీ జరగనట్లే అనిపిస్తోన్నా, మేధస్సు కోణం లో ఏం జరుగుతోందో ఈ ఎపిసోడ్ లో తెలియజేసాను!" అంటుంది తమర్! 

కరోనా వైరస్ 2019 వలన మ్యూజియాలు మూసుకుపోయినా, పరిస్థితులు అదుపు లోకి వచ్చిన తర్వాత మెల్లగా తెరుచుకోవటం ప్రారంభించటం పై, "కళాఖండానికి ఎదురుగా నిలబడి ప్రత్యక్షంగా చూడటాన్ని మించిన అనుభవం లేదని మనం అనుకొంటాం కానీ, అందులో నిజం లేదు. కాలం మారిపోయింది. వర్చువల్ ఆర్ట్ ఎక్స్పీరియన్స్ మ్యూజియం లకు, కళాకారులకు, ఇతరులకు కళను అనుభవించే విధానానికి నూతన భాష్యం పలికింది." అని తమర్ అభిప్రాయపడుతుంది.

ఎపిసోడ్ ల వివరాలు

గుర్తింపు 

 న్యూ యార్క్ టైమ్స్ లో 10 Binge-Worthy Art Podcasts in the Age of Corona Virus (కరోనా వైరస్ సమయంలో విని తీరవలసిన 10 కళా సంబంధిత పాడ్ కాస్ట్ లు) లో స్థానం దక్కింది
 రాయల్ అకాడెమీ ఆఫ్ ఆర్ట్స్ చేసిన కథనంలో 9 Art Podcasts to Keep You Inspired During Lockdown (లాక్ డౌన్ లో ప్రేరణను అందించే 9 కళా సంబంధిత పాడ్ కాస్ట్ లు) లో స్థానం దక్కింది

సాంఘిక మాధ్యమాలలో 
ఫేస్ బుక్, ట్విట్టర్, ఇన్స్టాగ్రాం, టంబ్లర్ ల పై తమర్ లోన్లీ ప్యాలెట్ ఖాతాలు చైతన్యంగా ఉన్నవి.

ఇవి కూడా చూడండి 
 ఆర్ట్ క్యూరియస్
చిత్రలేఖన చరిత్ర

మూలాలు 

చిత్రలేఖన పాడ్కాస్టులు